stanford-oval/wikipedia huggingface dataset:
Unelmien sielunmessu

| Unelmien sielunmessu> Requiem for a Dream |
| --- | --- |
 Elokuvan juliste
Ohjaaja:  Darren Aronofsky
Käsikirjoittaja:  Hubert Selby (romaani ja käsikirjoitus),   Darren Aronofsky
Tuottaja:  Eric Watson   Palmer West
Säveltäjä:  Clint Mansell
Kuvaaja:  Matthew Libatique
Leikkaaja:  Jay Rabinowitz
Pääosat:  Jared Leto   Ellen Burstyn   Marlon Wayans   Jennifer Connelly
Valmistustiedot
Valmistusmaa:  Yhdysvallat
Tuotantoyhtiö:  Artisan Entertainment
Levittäjä:  Artisan Entertainment
Ensi-ilta:   27. lokakuuta 2000    27. huhtikuuta 2001
Kesto:  102 minuuttia
Alkuperäiskieli:  englanti
Budjetti:  4 500 000 $
Tuotto:  7 390 108 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Unelmien sielunmessu (Requiem for a Dream) on yhdysvaltalainen vuonna 2000 ensi-iltansa saanut  psykologinen draamaelokuva, joka perustuu vuonna 1978 ilmestyneeseen samannimiseen Hubert Selbyn romaaniin. Elokuvan on ohjannut Darren Aronofsky ja sen pääosia näyttelevät Jared Leto, Ellen Burstyn, Jennifer Connelly ja Marlon Wayans. Burstyn sai roolistaan parhaan naispääosan Oscar-palkintoehdokkuuden. Elokuvan budjetti oli noin 4,5 miljoonaa Yhdysvaltain dollaria.
Vuonna 2016 elokuva äänestettiin BBC:n kyselyssä vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elokuva kuvaa neljää huumeriippuvuudesta kärsivää hahmoa ja kuinka se muuttaa heidän fyysistä ja emotionaalista tilaansa. Heidän riippuvuutensa saavat heidät vangituksi harhaan ja epätoivoon. Elokuvan edetessä jokainen hahmo heikkenee, ja heidän harhaluulojaan murskaa heidän tilanteensa ankara todellisuus, mikä johtaa katastrofiin.
Juoni

Sara Goldfarb on yksinäinen leski, jonka päivät kuluvat television ostoskanavaa katsoessa. Hänen poikansa Harry on huumeiden väärinkäyttäjä. Harry keksii ystävänsä Tyronen ja tyttöystävänsä Marionin kanssa alkaa myös myymään huumeita pystyäkseen maksamaan oman käyttönsä ja toteuttaakseen omat haaveensa.
Eräänä päivänä Sara saa puhelinsoiton, jossa hänelle ilmoitetaan, että hänet on valittu tv-visailuohjelmaan. Tästä innostuneena Sara suunnittelee pukevansa päälleen punaisen mekkonsa, jota hän käytti viimeksi Harryn valmistujaisjuhlissa. Ajan myötä puku on jäänyt pieneksi ja Sara yrittää laihduttaa dieettikirjan avulla. Siinä onnistumatta hän turvautuu lääkärin apuun ja saa laihdutuslääkkeitä.
Samaan aikaan Harry ja Tyrone tekevät huumeiden myynnillä hyvää tuottoa. Harry ja Marion suunnittelevat vaateliikkeen avaamista. Harry päättää ostaa äidilleen uuden television ja menee käymään äitinsä luona. Saran ylienerginen ja edestakaisin ryntäilevä käytös herättää Harryn huomion. Sara kertoo iloisena ottavansa erivärisiä pillereitä joka vuorokaudenaikaan. Harry yrittää vakuuttaa äitiään lopettamaan lääkkeiden käytön, mutta epäonnistuu ja lähtee itkien pois. Pian visailuun pääsystä ja mekkoon mahtumisesta tulee Saralle pakkomielle.
Harry ja Tyrone ovat tehneet paljon rahaa huumebisneksellään, ja kaikki näyttää valoisammalta. Tyronen tehdessä huumekauppoja autossa, auton kuljettaja, joka on piilossa ollut kilpaileva kauppias, alkaa ampua, ja Tyrone pidätetään. Harry kuluttaa lähes kaikki heidän säästönsä Tyronen takuisiin.
Sara huomaa, että laihdutuspillerit eivät enää vaikuta samalla tavalla ja alkaa ottaa suurempia annoksia. Kun Harryltä ja Marionilta loppuvat huumeet, vieroitusoireet alkavat ja Marion suuttuu Harrylle. Lopulta Harry ja Tyrone päättävät lähteä hakemaan huumeita Floridasta. Matkan aikana Harryn vasen käsi tulehtuu vakavasti ja Tyrone vie hänet sairaalaan. Lääkäri huomaa Harryn kyynärvarressa olevat pistosjäljet ja soittaa poliisit. Harry ja Tyrone joutuvat vankilaan.
Marion on alkanut myydä itseään saadakseen päivittäisen huumeannoksensa. Harryn käsi joudutaan amputoimaan. Sara alkaa nähdä harhoja ja vaipuu psykoosiin. Hän lähtee harhailemaan kaupungille kylmään talvisäähän vain punainen mekko yllään. Hän onnistuu pääsemään visailuohjelman tv-kanavan toimistoon, jossa hän kyselee milloin hän pääsee televisioon. Hänet viedään sairaalaan pakkohoitoon ja katoaa lopulta omaan haavemaailmaansa.
Elokuva päättyy ylöspäin nousevaan kuvaan sairaalan sängyllä makaavasta Sarasta, joka hallusinoi itsestään ja Harrysta TV-visailussa.
Näyttelijät

| 0 | 1 | 2 |
| --- | --- | --- |
|  Jared Leto   | … |   Harry Goldfarb   |
|  Ellen Burstyn   | … |   Sara Goldfarb   |
|  Jennifer Connelly   | … |   Marion Silver   |
|  Marlon Wayans   | … |   Tyrone C. Love   |
|  Christopher McDonald   | … |   Tappy Tibbons   |
|  Louise Lasser   | … |   Ada   |
|  Marcia Kurtz   | … |   Rae   |
|  Janet Sarno   | … |   Mrs. Pearlman   |
|  Suzanne Shepherd   | … |   Mrs. Scarlini   |
|  Joanne Gordon   | … |   Mrs. Ovadia   |
|  Charlotte Aronofsky   | … |   Mrs. Miles   |
|  Mark Margolis   | … |   Mr. Rabinowitz   |
Aiheesta muualla

Virallinen sivusto (Arkistoitu – Internet Archive). (englanniksi)
| n k Darren Aronofskyn ohjaamat elokuvat |
| --- | --- |
 Pi (1998)  Unelmien sielunmessu (2000)  The Fountain (2006)  The Wrestler – painija (2008)  Black Swan (2010)  Noah (2014)
David Ben-Gurion

| David Ben-Gurion> דָּוִד בֶּן-גּוּרִיּוֹן |
| --- | --- |

Israelin 1. pääministeri
 14. toukokuuta 1948 – 7. joulukuuta 1953  
Presidentti:  Chaim Weizmann Yitzhak Ben-Zvi
Seuraaja:  Moshe Sharett
 2. marraskuuta 1955 – 21. kesäkuuta 1963  
Presidentti:  Yitzhak Ben-Zvi Zalman Shazar
Edeltäjä:  Moshe Sharett
Seuraaja:  Levi Eshkol
Henkilötiedot
Syntynyt: 16. lokakuuta 1886 Płońsk, Kongressi-Puola
Kuollut: 1. joulukuuta 1973 (87 vuotta) Israel
Ammatti:  toimittaja
Puoliso:  Paula Ben-Gurion
Tiedot
Puolue:  Mapai
Uskonto:  juutalaisuus
 Nimikirjoitus
David Ben Gurion (hepr. ‏דוד בן גוריון‎, syntyään David Grün, 16. lokakuuta 1886 Płońsk, Kongressi-Puola  – 1. joulukuuta 1973) oli Israelin ensimmäinen pääministeri.
Varhaiset vaiheet

David Grün syntyi Płońskissa, Puolassa, silloisessa Venäjän keisarikunnassa. Hänen isänsä Avigdor Grün oli lakimies. Davidin äiti kuoli, kun poika oli 11-vuotias.
Juutalaistaustainen David Ben Gurion koki nuorena Itä-Euroopan pogromit ja antisemitistiset vainot. Hänestä tuli sionisti, ateisti ja sosialisti. David siirtyi Palestiinaan vuonna 1906. Hän työskenteli toimittajana ja otti heprealaisen nimen Ben Gurion aloittaessaan poliittisen uransa. Hänet karkotettiin ottomaanien Palestiinasta poliittisen toiminnan vuoksi vuonna 1915. Muutettuaan New Yorkiin vuonna 1915 hän tapasi tulevan vaimonsa, venäläissyntyisen Paula Munweissin. He avioituivat vuonna 1917 ja saivat kolme lasta. Perhe palasi Palestiinaan ensimmäisen maailmansodan loputtua.
Sionistijohtaja

Ben Gurion toimi työväen sionistiliikkeen johtajana 15 vuotta. Hän oli perustamassa sotilaallista Hagana-järjestöä ja toimi Juutalaistoimiston puheenjohtajana 1935–1948. Työväen sionistit olivat maanalainen liike brittiläisessä Palestiinassa. He perustivat kibbutseja ja muita juutalaissiirtokuntia. Vastarintaliike painosti brittejä vakuuttumaan juutalaisen valtion perustamisen tärkeydestä Palestiinassa ja myöntämään Palestiinan juutalaisyhteisölle laillisen kansallisen mandaatin (edustuksen), mikä toteutui vuonna 1948. Hän vastusti revisionistista liikettä ja sen johtajia Vladimir Jabotinskya ja Menachem Beginiä, vaikka avustikin Beginin Irgun-järjestöä väliaikaisesti. Israelin itsenäisyyden ensimmäisinä viikkoina hän päätti kuitenkin vastustaa kaikkia vastarintaryhmiä. Ben-Gurion vahvisti Israelin valtion asemaa. Hän halusi Israelin armeijan olevan ainoa aseellisten selkkausten selvittäjä. Ben Gurion antoi käskyn avata tuli Altalena-nimistä laivaa kohti ja upottaa se. Laivassa oli Irgunin vastarintaliikkeen jäseniä ja lastina aseita. Ben Gurion toimi Maailman Sionistijärjestön puheenjohtajana vuosina 1946–1956.
Pääministerinä

Ben Gurion johti Israelia sen itsenäisyyssodan aikana vuonna 1948. Hänestä tuli pääministeri 25. toukokuuta 1948. Hän toimi pääministerinä vuoteen 1963 asti lukuun ottamatta vuosia 1953–1955. Vuonna 1953 hän meni asumaan kibbutsiin Negevin autiomaahan ja vietti siellä pari vuotta. Vuonna 1955 hän palasi hallituksen puolustusministeriksi ja pääministeriksi.
Suezin kriisin aikana vuonna 1956 hän hyväksyi brittien ja ranskalaisten ”Muskettisoturi-suunnitelman”. Israel hyökkäsi Siinain niemimaalle, turvaten brittien ja ranskalaisten Suezin kanavan liikenteen. Lopulta kuitenkin Yhdysvallat ja Yhdistyneet kansakunnat pakottivat israelilaiset, britit ja ranskalaiset vetäytymään valtaamiltaan alueilta.
Ben Gurion oli työväenpuolue Mapain perustaja. Hän joutui luopumaan pääministerivirasta vuonna 1963 Lavonin tapauksen vuoksi. Tällä tarkoitetaan Israelin tiedustelupalvelun Mossadin suunnittelemia pommi-iskuja Egyptiin. Kohteina olisivat olleet Yhdysvaltain tiedustelupalvelun virkailijat. Operaation oli hyväksynyt Israelin puolustusministeri Pinhas Lavon. Tapaus herätti epäluottamusta Ben Gurionia kohtaan, mikä johti työväenpuolue Mapain hajoamiseen, jonka jälkeen Levi Eshkol perusti uuden Rafi-puolueen. Ben Gurion vetäytyi politiikasta vuonna 1970.
David Ben Gurionia on pidetty yhtenä Israelin valtion perustajista. Sitä pidetään hänen merkittävämpänä saavutuksenaan. Hän vietti viimeiset vuotensa omalla kibbutsillaan.
Ll

Ll tarkoittaa seuraavia:
Lineas Aeras Allegro, IATA-koodi LL, lentoyhtiö
ll, kirjain useissa eri kielissä
LL, lääketieteen lisensiaatti, yliopistotutkinto
Ll., Lapin lääni, entinen lääni Suomessa
LL, Lääkelaitos, lääkkeitä, terveydenhuollon laitteita ja tarvikkeita sekä verivalmisteita valvova viranomainen
LL, laki lainhuudatuksesta ja kiinteistönsaannon moittimisajasta
LL, Loimaan Laukojat, LL, suomalainen urheiluseura
LL-kassa, Lakimiesten ja Lääkärien työttömyyskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ll”, voi hakea sivunnimihaulla, laajalla sivunnimihaulla tai tekstihaulla.
Heikki Mäkäräinen

| Heikki Mäkäräinen> Henkilötiedot |
| --- | --- |
Syntynyt: 20. joulukuuta 1988 (ikä 36)lähde? Helsinkilähde?
Kansalaisuus:  Suomi
Ammatti:  näyttelijä
Näyttelijä
Merkittävät roolit:  Roni (Roni on rikki)  Mateo   (Autot: Tien päällä)   Luigi  The Super Mario Bros. Movie
Aiheesta muualla
IMDb
Heikki Mäkäräinen (s. 20. joulukuutalähde? 1988) on suomalainen näyttelijä. Kajaanista lähde? kotoisin oleva Mäkäräinen kävi IT-lukion, opiskeli klassista laulua Kajaanin musiikkiopistossa ja kävi sitten Lahden ammattikorkeakoulun musiikkiteatterilinjan 2008–2012. Hän työskentelee myös laulajana, ohjaajana ja käsikirjoittajana. Hän on näytellyt ja ohjannut Joensuun kaupunginteatterissa 2023–2024 ja Rauman teatterissa vuodesta 2024.
Heikki Mäkäräinen näytteli Tonya Oulun kaupunginteatterin West Side Storyssa 2009 ja oli vuonna 2010 mukana Lahden kaupunginteatterin tuotannoissa Fame (miespääosa Nick Piazza) ja Mustalaisleiri muuttaa taivaaseen. Keväällä 2011 hän oli mukana Suomen Musiikkiteatteriensemble ry:n tuottamassa Rent-musikaalissa ja seuraavana vuonna kaksikielisessä Aladdin-tuotannossa Helsingin Aleksanterin teatterissa. 2010-luvun lopulla hän esiintyi Tampereen Teatterin Cats- ja Les Misérables -musikaaleissa ja näytteli Juha Vainiota Rauman kesäteatterin musiikkinäytelmässä Sellaista elämä on kesällä 2018.
Mäkäräinen näytteli 2010-luvun lopulla yhdessä Elias Keräsen kanssa Elisa-teleoperaattorin televisiomainoksissa mormonikirkon lähetystyöntekijöitä parodioivia ”hintasaarnaajia”.
Vuonna 2005 Mäkäräinen osallistui Idols-televisio-ohjelmaan ja vuonna 2015 The Voice of Finland -ohjelmaan, muttei päässyt finaaliin kummassakaan.lähde?
Dubbaukset

Pääartikkeli: Ääninäyttelijäroolit ovat omassa luettelossaan.
Kultakeltti

| Kultakeltti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Kelttikalat Mugiliformes
Heimo::  Keltit Mugilidae
Suku::  Chelon
Laji::  auratus
Kaksiosainen nimi
 Chelon auratus  (Risso, 1810) 
Synonyymit
 Mugil auratus  Liza aurata  Mugil breviceps  Mugil cryptocheilos  Mugil lotreganus  Mugil maderensis  Mugil octoradiatus 
Infobox OKNimi-testi OK: 
Kultakeltti (Chelon auratus) on subtrooppinen kalalaji. Sitä tavataan sekä meri-, murto- että makeassa vedessä.
Kultakeltti elää luonnonvaraisena Välimeressä ja Atlantin itäosassa.
Lajin kanta kasvoi Skandinaviassa voimakkaasti 1960-luvulla. Kultakeltti muistuttaa kovasti ohuthuulikelttiä, mutta kyljen pitkittäisraidat ovat harmaita ja pyrstön tuntumassa on kullankeltainen alue. Kultakelttiä on istutettu vuosien 1931 ja 1934 välillä Kaspianmerelle.
Here to Hear

| Here to Hear Wishbone Ash |
| --- | --- | --- |

Studioalbumin tiedot
 Äänitetty : Terminal and Beat Factory, Lontoo, Englanti
 Julkaistu: elokuu 1989
 Formaatti: LP, CD
 Tuottaja(t): Martin Turner, Adam Fuest
 Tyylilaji: rock
 Levy-yhtiö: I.R.S. Records (IRSD 82006)
Wishbone Ashin muut julkaisut
| Nouveau Calls 1987 | Here to Hear 1989 | Strange Affair 1991 |
Here to Hear on englantilaisen Wishbone Ash -yhtyeen albumi vuodelta 1989.
Kappaleet

Cosmic Jazz – 3.30
Keeper of the Light – 3.56
Mental Radio – 4.54
Walk on Water – 4.02
Witness to Wonder – 4.13
Lost Cause in Paradise – 4.46
Why Don’t We – 6.07
In the Case – 3.35
Hole in My Heart (part 1) – 3.07
Hole in My Heart (Part 2) – 4.30
Kappaleet > 2003 uudelleenjulkaisun bonuskappaleet

Heaven Is – 4.36
Bolan's Monument – 3.57
Duffle Shuffle – 4.06
Cosmic Jazz (Karaoke Version) – 3.47
Muusikot

Andy Powell – sähkökitara, laulu,
Ted Turner – sähkökitara, laulu, havaijinkitara
Martin Turner – basso, laulu, kosketinsoittimet
Steve Upton – rummut
Arviot

Allmusic:
Aiheesta muualla

Here to Hear discogs.com -sivustolla
Pioneer 6, 7, 8 ja 9

Taiteilijan näkemys Pioneer 6-9 avaruusluotaimista
Pioneer 6:n laukaisu Delta-E kantoraketilla  (Arkistoitu – Internet Archive)
Pioneer 6, 7, 8 ja 9 olivat avaruusluotaimia Yhdysvaltojen Pioneer-ohjelmassa. Ne olivat Auringon ympäri kiertäviä pyörimällä stabiloituja satelliitteja, joiden energialähteenä olivat aurinkopaneelit ja akut ja tavoitteena planeettojen välisessä avaruudessa tapahtuvien ilmiöiden jatkuva havainnointi. Ne suunniteltiin mittaamaan aurinkotuulta, auringon magneettikenttää ja kosmista säteilyä. Rakenteeltaan ne olivat keskenään samanlaisia ja painoivat kukin 64 kg.
Laukaisupäivät

Pioneer 6: 16. joulukuuta 1965
Pioneer 7: 17. elokuuta 1966
Pioneer 8: 13. joulukuuta 1967
Pioneer 9: 8. marraskuuta 1968
Lisäksi 27. elokuuta 1969 laukaistiin Pioneer E, joka tuhoutui 383 sekuntia laukaisun jälkeen.
Wishbone Ash (albumi)

| Wishbone Ash Wishbone Ash |
| --- | --- | --- |

Studioalbumin tiedot
 Äänitetty : syyskuu 1970, De Lane Lea Studios, Lontoo
 Julkaistu: 4. joulukuuta 1970
 Formaatti: LP
 Tuottaja(t): Derek Lawrence
 Tyylilaji: hard rock, progressiivinen rock
 Kesto: 42.24
 Levy-yhtiö: Decca/MCA (MKPS 2014)
Wishbone Ashin muut julkaisut
|   | Wishbone Ash 1970 | Pilgrimage 1971 |
Wishbone Ash on englantilaisen Wishbone Ash -yhtyeen esikoisalbumi vuodelta 1970.
Kappaleet

Kaikki kappaleet säv. Martin Turner, Steve Upton, Ted Turner ja Andy Powell.
Kappaleet > A-puoli

Blind Eye – 3.40
Lady Whisky – 6.08
Errors of My Ways – 6.08
Queen of Torture – 3.20
Kappaleet > B-puoli

Handy – 11.30
Phoenix – 10.23
Muusikot

Andy Powell – kitara, laulu
Ted Turner – kitara, laulu
Martin Turner – basso, laulu
Steve Upton – rummut
Arviot

Allmusic:
Aiheesta muualla

Wishbone Ash discogs.com -sivustolla
Front Page News

| Front Page News Wishbone Ash |
| --- | --- | --- |

Studioalbumin tiedot
 Äänitetty : Criteria Studios, Miami, Florida
 Julkaistu: lokakuussa 1977
 Formaatti: LP
 Tuottaja(t): Ron Albert, Howard Albert
 Tyylilaji: hard rock
 Kesto: 42.37
 Levy-yhtiö: MCA (MCG 3524)
Wishbone Ashin muut julkaisut
| New England 1976 | Front Page News 1977 | No Smoke Without Fire 1978 |
Front Page News on englantilaisen Wishbone Ash -yhtyeen albumi vuodelta 1977.
Kappaleet

Kaikki kappaleet säv. Wishbone Ash.
Kappaleet > A-puoli

Front Page News – 5.10
Midnight Dancer – 4.28
Goodbye Baby Hello Friend – 3.50
Surface to Air – 4.53
714 – 3.20
Kappaleet > B-puoli

Come in from the Rain – 4.34
Right or Wrong – 2.51
Heartbeat – 4.21
The Day I Found Your Love – 4.31
Diamond Jack – 4.23
Muusikot

Andy Powell – sähkökitara, laulu, akustinen kitara, mandoliini
Laurie Wisefield – sähkökitara, laulu, 12-kielinen kitara
Martin Turner – basso, laulu
Steve Upton – rummut
Arviot

Allmusic:
Aiheesta muualla

Front Page News discogs.com -sivustolla
Pilgrimage (Wishbone Ashin albumi)

| Pilgrimage Wishbone Ash |
| --- | --- | --- |

Studioalbumin tiedot
 Äänitetty : toukokuu 1971, De Lane Lea Studios, Lontoo
 Julkaistu: syyskuu 1971
 Formaatti: LP
 Tuottaja(t): Derek Lawrence
 Tyylilaji: hard rock, progressiivinen rock
 Levy-yhtiö: Decca/MCA (MDKS 8004)
Wishbone Ashin muut julkaisut
| Wishbone Ash 1970 | Pilgrimage 1971 | Argus 1972 |
Pilgrimage on englantilaisen Wishbone Ash -yhtyeen albumi vuodelta 1971.
Kappaleet

Kaikki kappaleet säv. Martin Turner, Steve Upton, Ted Turner ja Andy Powell ellei toisin mainita.
Kappaleet > A-puoli

Vas Dis – 4.41 (säv. Jack McDuff)
Pilgrim – 8.30
Jail Bait – 4.41
Alone – 2.20
Kappaleet > B-puoli

Lullaby – 2.59
Valediction – 6.17
Where Were You Tomorrow – 10.23 (live 14. kesäkuuta 1971, De Montfort Hall, Leicester)
Muusikot

Andy Powell – kitara, laulu
Ted Turner – kitara, laulu
Martin Turner – basso, laulu
Steve Upton – rummut
Arviot

Allmusic:
Aiheesta muualla

Pilgrimage discogs.com -sivustolla
Matti Ranin

| Matti Ranin |
| --- | --- |
 Matti Ranin Kasper-käsinukkensa kanssa vuonna 1964.
Henkilötiedot
Koko nimi:  Matti Helge Ranin
Syntynyt: 21. marraskuuta 1926 Tampere
Kuollut: 24. marraskuuta 2013 (87 vuotta) Helsinki
Ammatti:  näyttelijä
Vanhemmat:  Helge Ranin   Saara Ranin
Puoliso:  Irja Ranin (vih. 1950; k. 1995)   Vuokko Ranin  (vih. 2000; k. 2013)
Lapset:  Markku Ranin, Matti Olavi Ranin, Mikko Ranin, Martti Ranin
Näyttelijä
Aktiivisena:  1946–2013
Merkittävät roolit:   Komisario Palmu -elo­kuvat  Tuntematon sotilas  Täällä Pohjan­tähden alla  Kotikatu 
Palkinnot
 Parhaan miessivuosan Jussi   1963 Tähdet kertovat, komisario Palmu 
Aiheesta muualla
IMDb 
Elonet
Svensk Filmdatabas
Matti Helge Ranin (21. marraskuuta 1926 Tampere – 24. marraskuuta 2013 Helsinki) oli suomalainen näyttelijä, joka esiintyi teatterissa, elo­kuvissa ja televisio­sarjoissa. Hänelle myönnettiin ansioistaan teatteri­neuvoksen arvo­nimi vuonna 2001.
Varhainen elämä

Matti Raninin vanhemmat Helge Ranin ja Saara Ranin (o.s. Muinonen) olivat molemmat näyttelijöitä. lähde?
Ranin asui lapsuutensa ensin Tampereella ja vuodesta 1934 alkaen Porissa, jossa hänen isänsä Helge Ranin oli teatterin­johtajana ja äitinsä näyttelijänä. Vuonna 1940 perhe muutti Kotkaan, jossa Raninin vanhemmat johtivat sinne perustettua maakunta­teatteria. He asuivat tukku­kaupan­talossa Kotkan­saaressa. Kotkassa asuessaan Ranin lauloi Kotkan lyseon poika­kuorossa. Toisen maailmansodan aikana Ranin toimi sotilas­lähettinä 13-vuotiaana, ja Kotkassa hän liittyi myöhemmin kavereidensa kanssa sotilas­poika­järjestöön, joka hoiti ilma­puolustukseen kuuluvaa valvontaa Kotkan edustalla olevalla Pirköyrin saarella. Vuoden 1944 keväällä Ranin kutsuttiin viimeisten joukossa armeijaan.
Ura

Hän toimi näyttelijänä Suomen Kansallisteatterissa 1948–1975 sekä johtajana Intimiteatterissa 1975–1987 ja sen seuraajassa Teatteri Pienessä Suomessa 1987–1988. Lisäksi Matti Ranin ja hänen vaimonsa Irja pyörittivät vuosina 1961–1988 Kasper­teatteria, lapsille suunnattua nukke­teatteria, joka esiintyi sekä television lasten­ohjelmissa että yleisön edessä. Teatterissa Matti Ranin esiintyi Kasper-nuken kanssa, joka sai ideansa saksalaisesta Kasperl-nukke­teatterista. Radiossa Raninin ääntä on kuultu esimerkiksi kuunnelmassa Jouluilta Impivaarassa.
Ensimmäisen elo­kuva­roolinsa Matti Ranin teki 1946, ja kaikkiaan niitä kertyi yli kolme­kymmentä – tosin Ranin näyttäytyi jo alle yksi­vuotiaana elo­kuvassa Ei auta itku markkinoilla (1927). Hänen tunnetuimmat roolinsa olivat vänrikki Kariluoto Edvin Laineen Tuntemattomassa sotilaassa (1955), kirkkoherra Salpa­kari Laineen elokuvissa Täällä Pohjan­tähden alla (1968) ja Akseli ja Elina (1970), sekä Virta Matti Kassilan neljässä Komisario Palmu -elokuvassa (1960–1969). Television puolella Ranin esiintyi viime vuosi­kymmeninä Elina Halttusen kirjoittamissa televisio­sarjoissa Blondi tuli taloon (1994–1995), Ihmeidentekijät (1996–1998) ja Parhaat vuodet sekä sarjoissa Kotikatu (2004–2009) ja Taivaan tulet (2011).
Matti Raninia voidaan pitää suomalaisen jälki­äänityksen uran­uurtajana, sillä hän teki jälki­äänityksiä vuodesta 1967 lähtien. Hän oli mukana äänenä kymmenissä lasten­elo­kuvissa, ja hänen työtään olivat monet Disney-elo­kuvien suomen­kieliset ääni­nauhat. Hän on ohjannut muun muassa Lumikki ja seitsemän kääpiötä -elokuvan vuonna 1982 valmistuneen toisen suomen­kielisen version sekä vuonna 1990 Pieni meren­neito -elokuvan ensimmäisen suomenkielisen jälki­äänityksen.
Yksityiselämä

Vuonna 1950 Ranin avioitui Irja Raninin kanssa. He saivat neljä poikaa eli Markku (1951), Matti (1952 kts. Matti Olavi Ranin), Mikko (1955) ja Martti (1958).
Irja Ranin kuoli vuonna 1995. Vuonna 2000 Matti Ranin avioitui sisustus­arkkitehti Vuokko Laakson kanssa. Pariskunta asui viimeiset vuotensa Helsingin Munkki­niemessä.
Ranin kuoli 87-vuotiaana Helsingissä. Hänet on haudattu Raninien sukuhautaan Hietaniemen hautausmaan uurnalehtoon Helsinkiin. Samassa haudassa ovat myös Raninin vaimo Irja Ranin ja tämän äiti Kerttu Hämeranta sekä Raninin vanhemmat Saara ja Helge Ranin.
Palkintoja

Jussi-palkinto (1962), paras mies­sivuosa elo­kuvasta Tähdet kertovat, komisario Palmu
Pro Finlandia (1988)
Suomen Teatteri­järjestöjen Keskus­liiton kultainen kunnia­merkki 1993
Kirkko­taiteen Engel-palkinto (2000)
Teatteri­neuvoksen arvo­nimi (2001)
Kirjallisuutta

Ranin, Matti: Vohveleita ja tillinvarsia.  Helsinki:  Teos, 2006.  ISBN 951-851-064-4
Ranin, Matti: Käsi otsalla!: näyttelijän maailma niin kuin hän sen muistaa – eli ei auta itku markkinoilla.  Helsinki:  Teos, 2004.  ISBN 951-851-008-3
Aiheesta muualla

Wikimedia Commonsissa on kuvia tai muita tiedostoja aiheesta .
Sommar, Heidi: Ensimmäisessä lastenohjelmassa nähtiin Raninien tv-perhe ja Kasper Yle Elävä arkisto. 26.10.2012.
Jutila, Niko: Matti Ranin 84 vuotta valkokankaalla Elokuvauutiset.fi. 22.09.2013.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  MusicBrainz 
Henkilöt:  Ritva  Elonet  Yle  Uppslagsverket Finland
Locked In

| Locked In Wishbone Ash |
| --- | --- | --- |

Studioalbumin tiedot
 Äänitetty : Atlantic Studios, New York City
 Julkaistu: maaliskuussa 1976
 Formaatti: LP
 Tuottaja(t): Tom Dowd
 Tyylilaji: hard rock
 Kesto: 36.56
 Levy-yhtiö: MCA (MAPS 8354)
Wishbone Ashin muut julkaisut
| There’s the Rub 1974 | Locked In 1976 | New England 1976 |
Locked In on englantilaisen Wishbone Ash -yhtyeen albumi vuodelta 1976.
Kappaleet

Kaikki kappaleet säv. Wishbone Ash jollei erikseen mainita.
Kappaleet > A-puoli

Rest in Peace – 6.41
No Water in the Well – 3.47 (säv. Laurie Wisefield)
Moonshine – 3.32
She Was My Best Friend – 3.25 (säv. Martin Turner)
Kappaleet > B-puoli

It Started in Heaven – 3.16 (säv. Wisefield, Steve Upton)
Half Past Lovin' – 5.30
Trust in You – 5.03
Say Goodbye – 5.00 (säv. Turner/Wisefield)